อัศวินหญิงผู้กล้ากับแมงดาไม่เอาอ่าว

เป็นซีรีส์ไลต์โนเวลญี่ปุ่นที่เขียนโดยโทรุ ชิโรกาเนะ และวาดภาพประกอบโดยซากิ มาชิมะ เริ่มตีพิมพ์ภายใต้สำนักพิมพ์ไลต์โนเวลเด็นเกกิ บุนโกะของแอสกีมีเดียเวิร์กส์ในเดือนกุมภาพันธ์ พ.ศ. 2565 การดัดแปลงเป็นมังงะที่วาดภาพประกอบโดยคียัง เริ่มลงพิมพ์เป็นตอนในเว็บไซต์มังงะ ComicWalker ของคาโดกาวะในเดือนกันยายน พ.ศ. 2565 จนถึงเดือนธันวาคม พ.ศ. 2567 พร้อมภาคต่อที่วาดภาพประกอบโดยจิฮิโระ ยามาซากิ ซึ่งเริ่มลงตีพิมพ์เป็นตอนในเว็บไซต์เดียวกันในเดือนสิงหาคม พ.ศ. 2568 มีการประกาศสร้างเป็นซีรีส์อนิเมะทางโทรทัศน์ผลิตโดยสตูดิโอเบลดแล้ว

 ตัวละคร 

 สื่อ 
 ไลต์โนเวล 
อัศวินหญิงผู้กล้ากับแมงดาไม่เอาอ่าวเขียนโดยโทรุ ชิโรกาเนะ และวาดภาพประกอบโดยซากิ มาชิมะ เริ่มตีพิมพ์ภายใต้สำนักพิมพ์ไลต์โนเวลเด็นเกกิ บุนโกะของแอสกีมีเดียเวิร์กส์เมื่อวันที่ 10 กุมภาพันธ์ พ.ศ. 2565 มีการตีพิมพ์เป็นหนังสือแล้วทั้งหมด 6 เล่มวางจำหน่าย ณ เดือนพฤษภาคม พ.ศ. 2568 สำนักพิมพ์ฟีนิกซ์ได้ประกาศเป็นผู้ถือลิขสิทธิ์เรื่องนี้ในฉบับภาษาไทยเมื่อวันที่ 19 ธันวาคม พ.ศ. 2566

 มังงะ 
มังงะที่วาดภาพประกอบโดยคียัง เริ่มลงตีพิมพ์เป็นตอนในเว็บไซต์มังงะ ComicWalker ของคาโดกาวะ เมื่อวันที่ 9 กันยายน พ.ศ. 2565 ตอนต่างๆ ของมังงะได้รับการรวบรวมตีพิมพ์เป็นเล่ม(ทังโกบง)โดยแอสกีมีเดียเวิร์กส์เป็นจำนวน 3 เล่ม ตั้งแต่วันที่ 25 กุมภาพันธ์ พ.ศ. 2566 จนถึงวันที่ 26 ธันวาคม พ.ศ. 2567 สำนักพิมพ์ฟีนิกซ์ได้ประกาศเป็นผู้ถือลิขสิทธิ์เรื่องนี้ในฉบับภาษาไทยเมื่อวันที่ 23 เมษายน พ.ศ. 2567

ภาคต่อที่วาดภาพโดยจิฮิโระ ยามาซากิ ชื่อว่า อัศวินหญิงผู้กล้ากับแมงดาไม่เอาอ่าว Act2 เริ่มตีพิมพ์เป็นตอนในเว็บไซต์เดียวกันเมื่อวันที่ 31 สิงหาคม พ.ศ. 2568 ตอนต่างๆ ของมังงะได้ถูกรวบรวมตีพิมพ์เป็นเล่มรวม (ทังโกบง) จำนวน 1 เล่ม เมื่อวันที่ 27 มกราคม พ.ศ. 2569

 ภาคที่ 2 

 อนิเมะ 
มีการประกาศสร้างเป็นซีรีส์อนิเมะทางโทรทัศน์ในระหว่างอีเวนต์การถ่ายทอดสดงาน "Dengeki Bunko Winter Festival 2025" เมื่อวันที่ 16 กุมภาพันธ์ พ.ศ. 2568 ซีรีส์เรื่องนี้จะผลิตโดยสตูดิโอเบลด และกำกับโดยชิฮิโระ คุมาโนะ โดยมีเดโกะ อากาโอะรับหน้าที่เป็นผู้เขียนบท และฮิซาโอะ อิชิอิเป็นผู้ออกแบบตัวละคร

 ผลตอบรับ 
ซีรีส์เรื่องนี้คว้ารางวัลใหญ่จากงาน Dengeki Novel Prize ครั้งที่ 28 ในปี พ.ศ. 2565

 หมายเหตุ 

 อ้างอิง 

 แหล่งข้อมูลอื่น 





หมวดหมู่:นิยายญี่ปุ่นที่ตีพิมพ์ในปี พ.ศ. 2565
หมวดหมู่:มังงะที่ตีพิมพ์ในปี พ.ศ. 2565
หมวดหมู่:มังงะที่ตีพิมพ์ในปี พ.ศ. 2568
หมวดหมู่:อนิเมะและมังงะที่สร้างจากไลต์โนเวล
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:เบลด (สตูดิโอ)
หมวดหมู่:เด็นเกกิ บุนโกะ
หมวดหมู่:นวนิยายญี่ปุ่นแนวจินตนิมิต
หมวดหมู่:เว็บคอมิกญี่ปุ่น
หมวดหมู่:แฟรนไชส์ของคาโดกาวะโดวังโงะ
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:เว็บคอมิกที่ได้รับการตีพิมพ์
หมวดหมู่:ฟีนิกซ์ (สำนักพิมพ์)